Lietuvos Respublikos Vyriausybė

nutarimas

Dėl Lietuvos respublikos vyriausybės 1997 m. gruodžio 29 d. nutarimo Nr. 1486 „Dėl naujų draustinių įsteigimo ir draustinių sąrašų patvirtinimo“ pakeitimo

2015 m. rugsėjo 23 d. Nr. 1023
Vilnius

Lietuvos Respublikos Vyriausybė nutaria:

Pakeisti valstybinių kraštovaizdžio draustinių sąrašą, patvirtintą Lietuvos Respublikos Vyriausybės 1997 m. gruodžio 29 d. nutarimu Nr. 1486 „Dėl naujų draustinių įsteigimo ir draustinių sąrašų patvirtinimo“, ir trisdešimt septintąją pastraipą išdėstyti taip:

„Širvintos	1058,83	Kauno, Vilniaus	Jonavos, Širvintų, Ukmergės r.	Širvintos upės slėnio kraštovaizdis su raiškiomis erozinėmis formomis, žiobrių nerštavietės, saugomos rūšys: auksaspalvis kirtiklis (Sabanejewia baltica), kartuolė (Rhodeus sericeus), paprastasis kirtiklis (Cobitis taenia), upinė nėgė (Lampetra fluviatilis), Europos Bendrijos svarbos 3260 upių sraunumų su kurklių bendrijomis buveinė“.

Ministras Pirmininkas	Algirdas Butkevičius

Aplinkos ministras	Kęstutis Trečiokas